Defnyddio amser yn ddoeth.

**Diwrnod ar y we.**

***(Addas ar gyfer ddiwedd neu ddechrau tymor)***

*Rhannwch y gwaith i siwtio’ch disgyblion.*

**Sleid 1: Teitl:** Y we.

 Mae’r we neu’r rhyngrwyd yn rhan bwysig o fywyd pob un ohonon ni.

 Ni’n chwilio am atebion i’n gwaith cartref ar y we; ni’n cysylltu gyda ffrindiau ar y we;

 .....ni’n gwylio rhaglenni teledu a chwilio am lyfrau ar y we;

 Ni’n chwarae gemau ar y we; rydyn ni’n treulio lot o amser ar y we.

**Sleid 2:** Rhestr o wefannau oedd ddim yn bodoli 15 mlynedd yn ôl.

 15 mlynedd yn ôl doedd na ddim Skype, Facebook, YouTube na Reddit.

 Dim Twitter, Tumblr, Dropbox na Instagram. Be oedd pobl yn wneud! Sut oedden nhw’n byw!?

**Sleid 3:** Gwefannau yn y 90 vs. gwefannau heddiw.

 Yn y 1990au dim ond 130 o wefannau oedd yn bodoli, erbyn heddiw mae yna dros 1.5 biliwn o wefannau ac mae’r nifer yn tyfu bob dydd.

 Mae yna wefan ar gyfer bob dim. Medrwch chi brynu tanc ar gyfer pysgodyn ar lein, ac mi fedrwch chi brynu tanc milwrol ar lein hefyd.

**Sleid 4:** Un diwrnod ar y we

 Be dŷn ni’n wneud mewn diwrnod? Codi, ’molchi, dod i’r ysgol, mynd adre, gwneud gwaith cartref, bwyta, cysgu....Tybed be sy’n digwydd ar y we mewn un diwrnod?

**Sleid 5:** Instagram

 Mae ʼna 95 miliwn o luniau yn cael eu llwytho i Instagram bob dydd.

**Sleid 6:** Twitter

 Mae ʼna 500 miliwn tweet bob dydd.

**Sleid 7:** Facebook

 Mae ’na 1.15 biliwn o bobl yn defnyddio Faceook bob dydd**.**

**Sleid 8:** Ystadegau bywyd

 Os dŷn ni’n byw yn Ewrop rydyn ni ymlhith y bobl fwyaf breintiedig ar y blaned.

 Mae ganddon ni ddigon o fwyd a digon o arian.

 Does neb yma heddiw yn byw ar lai na $1 y dydd; na neb yma’n byw ar ben tomen o sbwriel.

 Yn ôl ymchwil gan y ‘World Health Organisation’ mae dynion yn Ewrop fel arfer yn byw am 75 o flynyddoedd, a merched am 81 o flynyddoedd.

**Sleid 9:** Yr adnod isod

 Mae yna adnod yn y Beibl, yn llyfr y Diarhebion sy’n dweud,

 *Dŷn ni'n byw am saith deg o flynyddoedd, wyth deg os cawn ni iechyd; ond mae'r gorau ohonyn nhw'n llawn trafferthion! Maen nhw'n mynd heibio mor sydyn! A dyna ni wedi mynd! (Salm 90:10)*

 Mae amser yn hedfan. I ble’r aeth yr amser? Mae’n teimlo fel ddoe....

 Mae yna lawer o ddywediadau cyffredin sy’n sôn am amser yn mynd heibio’n gyflym.

**Sleid 10:** Yr adnod isod

 Os ydy amser yn fyr, yna ddylen ni ddim ei wastraffu.

 Faint o oriau ydyn ni’n dreulio ar Facebook? Faint o oriau o Youtube ydyn ni’n wylio? Mae yna adnod arall o lyfr y Diarhebion sy’n dweud,

 *Felly dysga ni i wneud y gorau o'n dyddiau, a gwna ni'n ddoeth. (Salm 90:12)*

 Mae’n bwysig ein bod ni’n gwneud y gorau o’n dyddiau.

**Sleid 11:** Yr adnod isod

 Be wnawn ni gyda’n amser? Be ddylen ni wneud hefo’n amser sbâr?

 *Peidiwch bod yn ddwl — byddwch yn ddoeth.* *Manteisiwch ar bob cyfle gewch chi i wneud daioni, achos mae digon o ddrygioni o'n cwmpas ni ym mhobman.* *(Effesiaid 5: 15-16)*

 Mae’r Beibl yn ein dysgu ni i fyw yn ddoeth, i fyw bywyd llawn.

 Dylen ni drio ein gorau i wneud daioni.

 Mae’n bwysig iawn nad ydyn ni’n gwastraffu’n bywydau yn gwneud dim ond chwarae gemau cyfrifiadur neu ddarllen negeseuon ar Facebook.

 Mae yna fywyd go iawn i’w fyw tu allan i’r gwefannau poblogaidd.

 **Gweddïwn:** Ein Tad, diolch i ti am eiriau doeth y Beibl sy’n ein hannog ni i fyw bywydau llawn. Diolch am yr anogaeth i wneud daioni, ac i beidio â bod yn ddwl. Helpa ni i fod yn bobl gymdeithasol sy’n hoffi helpu’n gilydd. Diolch i ti am Iesu a’i addewid ei fod wedi dod i roi bywyd i ni, a hwnnw’n fywyd ar ei orau. Amen.